**AKADÉMIA POLICAJNÉHO ZBORU V BRATISLAVE**

Sklabinská 1, 835 17 Bratislava

IČO 00735779

Č. p.: APZ-OO-79/2019

S c h v a ľ u j e m

...................................................................................

**D. r. h c. prof. JUDr. Lucia Kurilovská, PhD.**

rektorka

**Študijný program**

**doplňujúceho pedagogického štúdia**

na výkon pracovnej činnosti učiteľa profesijných predmetov na stredných odborných školách policajného zboru SR

Bratislava 2020

**Druh vzdelávania:**

Program doplňujúceho pedagogického štúdia (ďalej len „PDPŠ“) - 9230

**Názov a adresa vysokej školy:**

Akadémia Policajného zboru v Bratislave, Sklabinská 1, 835 17 Bratislava.

**IČO:** 00735779

**Názov programu doplňujúceho pedagogického štúdia:**

Program doplňujúceho pedagogického štúdia na výkon pracovnej činnosti učiteľa profesijných predmetov na stredných odborných školách Policajného zboru SR.

**Forma štúdia:**

Prezenčná

**Názov kategórie:**

Učiteľ

**Názov podkategórie:**

Učiteľ profesijných predmetov strednej odbornej školy Policajného zboru so zameraním na predmety študijného programu Bezpečnostnoprávna ochrana osôb a majetku (krízový manažment, legislatíva krízových situácií, manažment bezpečnostných rizík, poriadková polícia, hraničná a cudzinecká polícia, dopravná polícia, služobná príprava, právo).

**Ciele štúdia:**

*Hlavný cieľ:*

Získať pedagogickú spôsobilosť na vyučovanie predmetov strednej odbornej školy PZ, so zameraním na *študijný program* *Bezpečnostnoprávna ochrana osôb a majetku* (Skupina odborov vzdelávania 92, Bezpečnostné služby), v zmysle Vyhlášky MŠVVaŠ SR 1/2020 Z.z. o kvalifikačných predpokladoch pedagogických zamestnancov a odborných zamestnancov, príloha č.1, IV.časť.

*Čiastkové ciele:*

Absolventi nadobudnú vedomosti a budú disponovať zručnosťami, vyplývajúcimi z hlavného cieľa a z cieľov jednotlivých tematických celkov:

* Pedagogicko-psychologický (pedagogika, psychológia).
* Predmetovo-didaktický (učiteľstvo profesijných predmetov).
* Predmetovo-odborový (krízový manažment, krízový manažment vo verejnej správe, legislatíva krízových situácií, teória bezpečnostných rizík, manažment bezpečnostných rizík, kriminalistika, poriadková polícia, hraničná a cudzinecká polícia, dopravná polícia, právo).

V zmysle §5ods.4 a prílohy č.1, časť A vyhlášky č.361/2019 Z.z.

*Špecifické ciele*

Špecifickými cieľmi sú nadobudnuté vedomosti a zručnosti z oblasti pedagogiky, psychológie a odborovej didaktiky profesijných predmetov podľa opisu študijných odborov učiteľstva a na tomto základe rozvíjať vedomosti, zručnosti a schopnosti učiteľov k ich tvorivej aplikácii vo výchovno-vzdelávacej práci v súlade s najnovšími progresívnymi vedeckými poznatkami a spoločenskými potrebami.

**Profil absolventa**

Doplňujúcim pedagogickým štúdiom na Akadémii Policajného zboru v Bratislave (ďalej len „akadémia“) absolvent - učiteľ získa pedagogickú spôsobilosť na výkon pracovnej činnosti vyučovať profesijné predmety študijného programu Bezpečnostnoprávna ochrana osôb a majetku na stredných odborných školách Policajného zboru. Absolvent programu doplňujúceho pedagogického štúdia má zvládnuté komplexné znalosti pre výkon pedagogickej praxe, vie ich aplikovať, ovláda systém a metodiku tvorby zámerov a koncepcií činnosti pedagogickej praxe.

**Účastníci štúdia**

Na doplňujúce pedagogické štúdium podľa § 43 ods. 4 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov možno prijať absolventa vysokoškolského štúdia druhého stupňa neučiteľského študijného odboru.

Účastníkom PDPŠ môže byť:

* absolvent vysokoškolského štúdia druhého stupňa Akadémie Policajného zboru Bratislave (ďalej len „Akadémia PZ“),
* absolvent vysokoškolského štúdia druhého stupňa na inej vysokej škole alebo univerzite so zameraním na bezpečnostné vedy;
* absolvent vysokoškolského štúdia druhého stupňa zahraničnej vysokej školy so zameraním na problematiku bezpečnostných vied.

Vzdelávanie pre záujemcov o PDPŠ z radov zamestnancov rezortu Ministerstva vnútra SR bude financované z rozpočtu Akadémie PZ. Vzdelávanie pre mimorezortných záujemcov o PDPŠ bude financované účastníkom samostatne. Cestovné náhrady účastníka vzdelávania hradí vysielajúca organizácia, resp. účastník sám.

# Organizácia štúdia

1. **Priebeh vzdelávania**

PDPŠ na Akadémii PZ sa realizuje v súlade so zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov. Realizuje sa v prezenčnej forme štúdia a trvá 24 mesiacov (220 vyučovacích hodín), t. j. štyri semestre. Počas každého semestra sa konajú študijné sústredenia spravidla raz za mesiac v rozsahu dvoch pracovných dní.

1. **Požiadavky na** **pedagogického zamestnanca a odborného zamestnanca pri zaradení na vzdelávanie**

Garantom štúdia je prof. Ing. Jana Müllerová, PhD., vedúca katedry verejnej správy a krízového manažmentu Akadémie PZ. Realizáciu štúdia zabezpečuje organizačné oddelenie Akadémie PZ. Na výučbe v PDPŠ sa podieľajú najmä učitelia Akadémie PZ a podľa potreby aj odborníci z policajnej praxe, príp. aj iní externí odborníci.

Požiadavky na zaradenie lektorov:

* Ukončené VŠ vzdelanie 3. stupňa
* Akademická prax min. 5 rokov v odbore Bezpečnostné vedy,

Požiadavky na externých odborníkov:

* Policajná prax min. 10 rokov
* Prax v riadiacej funkcii
* Prezentačné zručnosti

Externí odborníci, ktorí nemajú ukončené VŠ vzdelanie 3. stupňa, budú zapájaní do edukačného procesu spolu s lektorom, ktorý túto požiadavku spĺňa. Za výber, zabezpečenie a potrebnú odbornú úroveň externých lektorov zodpovedá garant štúdia.

1. **personálne zabezpečenie vzdelávania a požiadavky poskytovateľa na odbornosť personálneho zabezpečenia**

Vzdelávací proces v PDPŠ je rozdelený do troch tematických celkov. Za každý celok je osobne zodpovedný určený vyučujúci:

**Tematický celok I:** Pedagogicko-psychologický (pedagogika, psychológia).

Katedra spoločenských vied, Akadémia PZ

**Tematický celok II:** Predmetovo-didaktický (učiteľstvo profesijných predmetov) Katedra verejnej správy a krízového manažmentu, Akadémia PZ

**Tematický celok III:** Predmetovo-odborový (Bezpečnostnoprávna ochrana osôb a majetku)

Katedra európskeho integrovaného riadenia hraníc, Akadémia PZ

Vyučujúci uvedených katedier, zodpovedných sa výučbu predmetov v jednotlivých blokoch sú zamestnancami Akadémie PZ. Spĺňajú kvalifikačné predpoklady na zabezpečenie tematických celkov. V prípade nutnosti môžu byť nahradení inými zamestnancami, ktorí spĺňajú kvalitatívne kritériá.

Vyučujúci má možnosť na jednotlivé témy vyžiadať externého odborníka z policajnej praxe a po odsúhlasení garantom realizovať vstup externého odborníka do procesu vyučovania.

**d)** **materiálne, technické a informačné zabezpečenie vzdelávania**

PDPŠ bude realizovaný na učebniach Akadémie PZ, ktoré spĺňajú aktuálne požiadavky na materiálne, technické a informačné zabezpečenie výučby. Všetky učebne sú vybavené dataprojektorom prepojeným s počítačom lektora. Špecializované učebne sú vybavené minimálne dvanástimi počítačmi s operačným systémom Windows 10, programovým vybavením pre aplikácie odborných predmetov vrátane simulačných softvérov. Monitory disponujú dostatočnou kvalitou rozlíšenia pre programové aplikácie.

**e) spôsob a podmienky ukončenia vzdelávania**

V súlade s § 46 zákona č. 138/2019 Z. z.; § 4 ods. 3 vyhlášky č. 361/2019 Z. z. a súčasne podľa čl. 35 ods. 4 študijného poriadku je účastník PDPŠ povinný plniť študijné a iné povinnosti ustanovené týmto študijným programom, pokynom rektorky a študijným poriadkom. Účastník PDPŠ je najmä povinný:

1. zúčastňovať sa na všetkých formách výučby uskutočňovaných v PDPŠ,
2. vykonať obhajobu záverečnej práce a záverečnú skúšku v určenom termíne,
3. splniť podmienky pre udelenie zápočtu,
4. plniť v požadovanom rozsahu a kvalite pokyny súvisiace s výučbou a organizáciou PDPŠ,
5. správať sa tak, aby svojim chovaním a postojom nenarušoval výučbu,
6. denne na začiatku výučby potvrdiť vlastnoručným podpisom svoju účasť na výučbe v prehľade účasti na výučbe a uviesť aj prípadne ďalšie požadované skutočnosti súvisiace s jeho účasťou alebo neúčasťou na výučbe,
7. vopred, ak to nie je možné, najneskôr do troch dní odo dňa začatia neúčasti na výučbe alebo neúčasti na obhajobe záverečnej práce a záverečnej skúške písomne ospravedlniť svoju neúčasť a predložiť príslušný písomný doklad, z ktorého vyplýva dôvod neúčasti, organizačnému oddeleniu Akadémie PZ; neúčasť na obhajobe záverečnej práce a na záverečnej skúške sa ospravedlní len na základe závažných dôvodov.

Za písomný doklad ospravedlňujúci neúčasť na výučbe sa považuje najmä kópia dokladu o dočasnej pracovnej neschopnosti, o vyšetrení alebo ošetrení v zdravotníckom zariadení alebo písomné ospravedlnenie s vlastnoručným podpisom nadriadeného, ktorý je oprávnený účastníka tohto štúdia ustanoviť do funkcie, vrátane čitateľne uvedenej funkcie, hodnosti, titulu, mena a priezviska, ktorý tiež zodpovedá za to, že dôvod neúčasti na výučbe je v súlade s príslušným zákonom. Za závažné dôvody sa považuje najmä dočasná neschopnosť na výkon práce. Ustanovenia tohto odseku sa primerane vzťahujú aj na účastníka štúdia, ktorý nie je v služobnom pomere.

Účastník štúdia nemôže pokračovať v štúdiu, ak neabsolvoval najmenej 75 % ustanovenej výučby, ak rektorka nerozhodne inak. Účastníkovi PDŠP môže byť štúdium predčasne ukončené, ak neplní povinnosti stanovené v čl. 35 ods. 4 študijného poriadku alebo má neospravedlnenú neúčasť na výučbe.

Zápočty a semestrálne skúšky sa vykonávajú vo vopred určených termínoch. Na ich vykonanie sa primerane vzťahujú ustanovenia študijného poriadku. Študent je povinný prihlásiť sa na semestrálne skúšky a zápočty u skúšajúcich učiteľov. Výsledky zápočtov a semestrálnych skúšok sa zapisujú do výkazu o štúdiu.

Okruhy problémov k skuškam z jednotlivých predmetov zadajú vyučujúci učitelia najmenej dva mesiace pred konaním príslušnej semestrálnej skúšky.

PDPŠ sa ukončuje obhajobou záverečnej práce a úspešným vykonaním záverečnej skúšky pred skúšobnou komisiou. Na vykonanie obhajoby záverečnej práce a záverečnej skúšky sa primerane vzťahujú ustanovenia študijného poriadku o bakalárskej práci a štátnych skúšok.

Obhajoba záverečnej práce a záverečná skúška sa konajú v jeden deň. Základným predpokladom obhajoby záverečnej práce a účasti na záverečnej skúške je úspešné vykonanie určených semestrálnych skúšok, získanie príslušných zápočtov a odovzdanie záverečnej práce v ustanovenom termíne.

Záverečnou prácou študent preukazuje najmä schopnosť samostatne riešiť vybraný problém s využitím poznatkov získaných štúdiom literatúry, doterajších pedagogických skúseností alebo čiastkového prieskumu.

Témy záverečných prác vypisuje garant štúdia najneskôr na začiatku II. semestra. Študent je povinný zvoliť si tému záverečnej práce a svoje rozhodnutie písomne ohlásiť najneskôr do dvoch mesiacov od vypísania tém garantovi štúdia. Študent môže navrhnúť po dohovore s garantom štúdia aj vlastnú tému záverečnej práce tak, aby táto mala najmä nadväznosť na jeho pedagogickú prax. Tému záverečnej práce schvaľuje garant štúdia. Študent je povinný odovzdať záverečnú prácu najneskôr jeden mesiac pred určeným termínom záverečnej práce.

Záverečná práca sa spracúva v rozsahu 35 až 50 strán a účastník štúdia je povinný ju doručiť v hrebeňovej väzbe vo dvoch výtlačkoch na organizačné oddelenie akadémie. Záverečnú prácu posudzujú dvaja recenzenti, obhajoba sa môže konať aj v prípade, že jeden z recenzentov písomnú záverečnú prácu neodporučí. Z hľadiska obsahu, štruktúry a formálnej úpravy záverečnej práce, citácie, bibliografických odkazov a jej hodnotenia sa primerane uplatňujú najmä čl. 1, čl. 2, čl. 5, čl. 6 a čl. 7 (bod 1 až 5) a čl. 11 Smernice o bibliografickej registrácii, kontrole originality, uchovávaní, sprístupňovaní a základných náležitostiach záverečných, rigoróznych a habilitačných prác vzťahujúce sa na bakalársku prácu, pričom ustanovenia predmetnej smernice o MAIS, EZP[[1]](#footnote-1) a CRZP[[2]](#footnote-2) sa nepoužijú.

Záverečná skúška sa vykonáva z predmetov:

1. Pedagogika

* Školský systém, štátne vzdelávacie programy,
* Teoretické modely učenia sa a vzdelávania,
* Vzdelávanie žiakov so špeciálnymi potrebami v rámci rezortu MV SR,
* Diagnostikovanie a hodnotenie žiakov.

1. Psychológia

* Psychologické aspekty vývinu študentov,
* Psychologické aspekty vytvárania sociálnych vzťahov v škole,
* Prevencia problémového správania študentov,
* Pedagogická komunikácia.

1. Odborová didaktika

* Projektovanie a realizácia vyučovacích predmetov,
* Rozvoj kľúčových kompetencií žiakov v predmetoch,
* Školský vzdelávací program,
* Sebareflexia a autoevalvácia učiteľov,
* Tvorba učebných materiálov a využívanie IKT vo vyučovaní.

O úspešnom vykonaní obhajoby záverečnej práce a záverečnej skúšky sa vydá absolventovi doplňujúceho pedagogického štúdia vysvedčenie, ktoré je dokladom o získaní pedagogickej spôsobilosti.

**Obsah doplňujúceho pedagogického štúdia**

Tematický celok I: Pedagogicko-psychologický (pedagogika, psychológia).

Tematický celok II: Predmetovo-didaktický (učiteľstvo profesijných predmetov).

Tematický celok III: Predmetovo-odborový (krízový manažment, krízový manažment vo verejnej správe, legislatíva krízových situácií, teória bezpečnostných rizík, manažment bezpečnostných rizík, kriminalistika, poriadková polícia, hraničná a cudzinecká polícia, dopravná polícia, právo).

**Študijný plán doplňujúceho pedagogického štúdia**

|  |  |  |  |
| --- | --- | --- | --- |
| Tem.  celok | Predmet | Počet  vyuč. Hodín | Ukončenie |
| **I.** | ***I. semester*** | ***51*** |  |
| Školský systém, štátne vzdelávacie programy. | 6 | skúška |
| Teoretické modely učenia sa a vzdelávania. | 21 |
| Vzdelávanie žiakov so špeciálnymi potrebami v rámci rezortu MV SR. | 12 |
| Diagnostikovanie a hodnotenie žiakov. | 12 |
| ***II. semester*** | ***51*** |  |
| Psychologické aspekty vývinu študentov. | 15 | skúška |
| Psychologické aspekty vytvárania sociálnych vzťahov v škole. | 12 |
| Prevencia problémového správania študentov. | 12 |
| Pedagogická komunikácia. | 12 |
| **II.** | ***III. semester*** | ***57*** |  |
| Projektovanie a realizácia vyučovacích predmetov. | 18 | skúška |
| Rozvoj kľúčových kompetencií žiakov v predmetoch. | 18 |
| Školský vzdelávací program. | 6 |
| Sebareflexia a autoevalvácia učiteľov. | 6 |
| Tvorba učebných materiálov a využívanie IKT vo vyučovaní. | 9 |
| **III.** | ***IV. semester*** | ***71*** | zápočet |
| Inovácie vzdelávania v predmetoch krízový manažment a krízový manažment vo verejnej správe, legislatíva krízových situácií, teória bezpečnostných rizík, manažment bezpečnostných rizík, kriminalistika, poriadková polícia, hraničná a cudzinecká polícia, dopravná polícia, právo. | 21 |
| Realizácia pedagogickej praxe – v zmysle rozvíjania učiteľskej profesionality (orientačná, diagnostická, didakticko-projektívna a integračno-realizačná). | 50 |
|  | **Spolu** | **230** | **-** |

Študijný predmet

**Školský systém, štátne vzdelávacie programy**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
|  | Školský systém. | 2 | - | - | - | **2** |
|  | Štátne vzdelávacie programy – vymedzenie pojmov a charakteristika obsahu. | 2 | 2 | - | - | **4** |
| **Spolu za predmet** | | **4** | **2** | **-** | **-** | **6** |

Téma č. 1:

**Školský systém.**

Princípy výchovy a vzdelávania. Vzdelávacie ciele. Podmienky, rozsah výchovy a vzdelávania. Obsah, formy a organizácia výchovy a vzdelávania.

Téma č. 2:

**Štátne vzdelávacie programy – vymedzenie pojmov a charakteristika obsahu.**

Profil absolventa, vzdelávacie oblasti, charakteristika odboru, podmienky prijímania. Vzdelávacie štandardy, formy výučby, učebné plány, organizačné podmienky, personálne zabezpečenie.

Študijný predmet

**Teoretické modely učenia sa a vzdelávania**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Predmet pedagogiky, jej základné úlohy a kategórie. Vzťah pedagogiky k iným vedám. | 2 | - | - | - | **2** |
| 2. | Podstata výchovného procesu, jednota výchovy a vzdelávania. | 2 | - | - | - | **2** |
| 3. | Proces výchovy študentov /podstata a charakteristika procesu výchovy, prostriedky výchovy, metódy výchovy/. | 2 | - | - | - | **2** |
| 4. | Miesto, úloha a funkcia výchovy v rozvoji osobnosti. | 2 | 4 | - | - | **6** |
| 5. | Podmienky a zákonitosti učenia /proces osvojovania vedomostí, formovania návykov a spôsobilosti/. | 2 | - | - | - | **2** |
| 6. | Vedecké základy a prístupy k výskumu výchovných javov a procesov. | 2 | - | - | - | **2** |
| 7. | Metódy a metodika pedagogického výskumu. | 2 | 2 | - | 1 | **5** |
| **Spolu za predmet** | | **14** | **6** | **-** | **1** | **21** |

Téma č. 1:

**Predmet pedagogiky, jej základné úlohy a kategórie.**

Vedecké prístupy a kritériá pre vymedzenie predmetu pedagogiky. Predmet pedagogiky. Úlohy pedagogiky. Základné pedagogické kategórie. Základné formy prepojenia pedagogiky s inými vedami. Vzťah pedagogiky s filozoficko-sociologickými vedami. Vzťah pedagogiky s psychologicko-antropologickými vedami.

Téma č. 2:

**Podstata výchovného procesu, jednota výchovy a vzdelávania.**

Vývoj názorov na ciele výchovy. Všeobecný cieľ výchovy v Slovenskej republike. Obsah výchovy v Slovenskej republike. Konkretizácia cieľov výchovy vo vzdelávacích inštitúciách.

Téma č. 3:

**Proces výchovy študentov.**

Podstata a charakteristika procesu výchovy. Subjekty výchovy. Princípy výchovy. Prostriedky výchovy, metó dy výchovy.

Téma č. 4:

**Miesto, úloha a funkcie výchovy v rozvoji osobnosti.**

Faktory rozvoja osobnosti. Charakteristika základných faktorov rozvoja osobnosti a ich vzájomný vzťah. Miesto, úloha a funkcie výchovy v rozvoji osobnosti. Zvláštnosti rozvoja osobnosti študentov v priebehu štúdia.

Téma č. 5:

**Podmienky a zákonitosti učenia.**

Podmienky učenia. Zákonitosti učenia. Proces osvojovania vedomostí, formovania návykov a spôsobilostí študentov.

Téma č. 6:

**Vedecké základy a prístupy k výskumu výchovných javov a procesov.**

Podstata a charakteristika pedagogického výskumu. Základné predpoklady úspešnosti pedagogického výskumu. Metodológia pedagogického výskumu, jej podstata a význam pre rozvíjanie pedagogiky. Základné princípy vedeckého pedagogického výskumu. Základné fázy vedecko-výskumnej práce.

Téma č. 7:

**Metódy a metodika pedagogického výskumu.**

Podstata a charakteristika základných metód pedagogického výskumu. Vzťah metodológie a metodiky pedagogického výskumu. Podstata a charakteristika metodiky pedagogického výskumu. Základné etapy a metódy poznávania a výskumu pedagogickej praxe. Techniky pedagogického výskumu. Spôsob uplatňovania výsledkov výskumu vo výchovnej práci.

Študijný predmet

**Vzdelávanie študentov so špeciálnymi potrebami v rámci rezortu MV SR**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Špecifikácia výchovno-vzdelávacích potrieb a úloh vzdelávania v rezorte MV SR. | 2 | - | - | - | **2** |
| 2. | Charakteristika a zvláštnosti procesu vzdelávania v rezorte MV SR. | 2 | - | - | - | **2** |
| 3. | Proces riadenia výchovno-vzdelávacieho procesu v rezorte MV SR. | 2 | - | **-** | **-** | **2** |
| 4. | Modernizácia vyučovacieho procesu v podmienkach rezortu MV SR. | 2 | 4 | **-** | **-** | **6** |
| **Spolu predmet** | | **8** | **4** | **-** | **-** | **12** |

Téma č. 1:

**Špecifikácia výchovno-vzdelávacích potrieb a úloh vzdelávania v rezorte MV SR.**

Špecifiká rezortu MV SR, požiadavky na pripravenosť zamestnancov rezortu. Úlohy vzdelávania v rezorte. Aktuálne požiadavky na vývoj vzdelávania v rezorte.

Téma č. 2:

**Charakteristika a zvláštnosti procesu vzdelávania v rezorte MV SR.**

Charakteristika vzdelávania v rezorte MV SR. Špecifiká cieľov, obsahu a procesu vzdelávania v rezorte MV SR.

Téma č. 3:

**Proces riadenia výchovno-vzdelávacieho procesu v rezorte MV SR.**

Všeobecné prístupy k riadeniu výchovno-vzdelávacieho procesu v rezorte MV SR. Plánovanie výchovno-vzdelávacieho procesu. Organizácia výchovno-vzdelávacieho procesu. Kontrola a hodnotenie výchovno-vzdelávacieho procesu v rezorte MV SR.

Téma č. 4:

**Modernizácia vyučovacieho procesu v podmienkach rezortu MV SR.**

Modernizácia obsahu vyučovacieho procesu. Modernizácia metód vyučovania. Prístupy k modernizácii vyučovacích prostriedkov.

Študijný predmet

**Diagnostikovanie a hodnotenie študentov**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Základy pedagogickej diagnostiky. | 2 | - | - | - | **2** |
| 2. | Úlohy pedagogickej diagnostiky v optimalizácii výchovno-vzdelávacieho procesu. | 2 | - | - | - | **2** |
| 3. | Diagnostika príčin a podmienok diferencovaného rozvoja študentov. | 2 | - | **-** | 2 | **4** |
| 4. | Metódy pedagogickej diagnostiky. | 2 | - | **-** | 2 | **4** |
| **Spolu za predmet** | | **8** | **-** | **-** | **4** | **12** |

Téma č. 1:

**Základy pedagogickej diagnostiky.**

Podstata pedagogickej diagnostiky. Obsah a ciele pedagogickej diagnostiky.

Téma č. 2:

**Úlohy pedagogickej diagnostiky v optimalizácii výchovno-vzdelávacieho procesu.**

Pedagogická diagnostika a hodnotenie študentov. Úloha hodnotenia vo výchovno-vzdelávacom procese.

Téma č. 3:

**Diagnostika príčin a podmienok diferencovaného rozvoja študentov.**

Diagnostikovanie kognitívnych a afektívnych vlastností študenta. Diagnostikovanie vzťahov medzi študentmi a rodinným prostredím.

Téma č. 4:

**Metódy pedagogickej diagnostiky.**

Metódy a techniky pedagogickej diagnostiky.

Študijný predmet

**Psychologické aspekty vývinu študentov**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Základné otázky všeobecnej psychológie. | 2 | - | - | - | **2** |
| 2. | City a vôľa poslucháča (študenta) vo výchovno-vzdelávacom procese. | 2 | - | - | - | **2** |
| 3. | Psychická regulácia správania. | 2 | - | - | - | **2** |
| 4. | Základy psychológie osobnosti. | 2 | 2 | - | - | **4** |
| 5. | Duševná hygiena vo výchovno-vzdelávacom procese. | 2 | 2 | 1 | - | **5** |
| **Spolu za predmet** | | **10** | **4** | **1** | **-** | **15** |

Téma č. 1:

**Základné otázky všeobecnej psychológie.**

Vedecké chápanie psychiky. Vedomie, nevedomie, psychika, správanie, činnosť. Determinácia ľudskej psychiky. Psychická a biologická regulácia správania. Predmet a metódy psychológie. Využitie psychologických poznatkov v pedagogickej praxi. Všeobecná psychológia ako súčasť psychických vied. Klasifikácia psychických javov.

Téma č. 2:

**City a vôľa poslucháčov (študentov) vo výchovno-vzdelávacom procese.**

Všeobecná charakteristika citov a ich klasifikácia. Význam citov v živote a činnosti človeka. Emócie poslucháčov (študentov) vo výchovno-vzdelávacom procese. Aktivácia stenických emócií. Tréma poslucháčov (študentov) a učiteľa. Predpoklady rozvoja vyšších citov poslucháčov (študentov). Všeobecná charakteristika vôľového konania. Rozbor etáp vôľového procesu. Vôľové vlastnosti poslucháčov (študentov). Úloha učiteľa a učebnej skupiny pri ich rozvíjaní.

Téma č. 3:

**Psychická regulácia správania.**

Význam psychológie osobnosti. Psychologická podstata osobnosti. Determinovanosť jej rozvoja. Štruktúra osobnosti. Učebná motivácia (stimulácia) poslucháčov (študentov), jej podnecovanie a posudzovanie. Charakterové vlastnosti osobnosti policajta a učiteľa, problematika ich rozvoja. Podstata temperamentu. Temperamentové prejavy poslucháčov (študentov) a ich odraz v pedagogickej praxi. Schopnosti poslucháčov (študentov) a predpoklady ich úspešného rozvoja. Ontogenetické zvláštnosti osobnosti mladého policajta. Požiadavky na osobnosť policajta a učiteľa. Poznávanie osobnosti poslucháča (študenta). Orientačný odhad jeho osobnosti.

Téma č. 4:

**Základy psychológie osobnosti.**

Charakteristika štruktúry osobnosti /schopnosti, charakter, temperament, motivácia/. Metódy poznávania osobnosti.

Téma č. 5:

**Duševná hygiena vo výchovno-vzdelávacom procese.**

Podstata psychickej záťaže a príčiny jej vzniku. Príznaky psychickej záťaže u poslucháčov (študentov). Predpoklady zvládania záťaže. Podstata a význam duševnej hygieny. Predpoklady uchovania duševného zdravia. Uplatňovanie zásad duševnej hygieny vo výchovno-vzdelávacom procese. Základné relaxačné techniky, podporné spôsoby relaxácie.

Študijný predmet

**Psychologické aspekty vytvárania sociálnych vzťahov v škole**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Základy sociálnej psychológie. | 2 | - | - | - | **2** |
| 2. | Sociálny styk a jeho stránky. | 2 | - | - | - | **2** |
| 3. | Klasifikácia sociálnych vzťahov a skupín. | 2 | - | - | - | **2** |
| 4. | Sociálna pozícia /sociálny status a sociálna rola/. | 2 | - | 4 | - | **6** |
| **Spolu za predmet** | | **8** | **-** | **2** | **-** | **12** |

Téma č. 1:

**Základy sociálnej psychológie.**

Základy sociálnej psychológie. Charakteristické znaky a klasifikácia sociálnych skupín.

Téma č. 2:

**Sociálny styk a jeho stránky.**

Hlavné znaky sociálneho styku. Stránky sociálneho styku /interakčná, komunikačná, percepčná/. Sociálna percepcia. Chyby sociálnej percepcie vo výchovno-vzdelávacom procese. Podstata a prostriedky sociálnej interakcie vo výchovno-vzdelávacom procese.

Téma č. 3:

**Klasifikácia sociálnych vzťahov a skupín.**

Horizontálne a vertikálne vzťahy v triede, ich regulácia učiteľom. Postoje, ich štruktúra, predpoklady utvárania a zmeny. Konflikty v podmienkach učebnej skupiny, ich druhy a príčiny. Riešenie interpersonálnych konfliktov.

Téma č. 4:

**Sociálna pozícia /sociálny status a sociálna rola/.**

Všeobecne o sociálnom statuse a sociálnych rolách. Sociálna pozícia učiteľa a sociálna pozícia študenta. Autorita učiteľa, jej podstata, druhy a predpoklady upevňovania.

Študijný predmet

**Prevencia problémového správania študentov**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Problémové správanie. | 2 | - | - | - | **2** |
| 2. | Legislatívny rámec riešenia problémového správania študentov. | 2 | - | - | - | **2** |
| 3. | Diagnostika problémového správania. | 2 | - | 2 | - | **4** |
| 4. | Prevencia problémového správania. | 2 | - | 2 | - | **4** |
| **Spolu za predmet** | | **8** | **-** | **4** | **-** | **12** |

Téma č. 1:

**Problémové správanie.**

Vymedzenie pojmu z aspektu pedagogického, psychologického a trestno-právneho.

Téma č. 2:

**Legislatívny rámec riešenia problémového správania študentov.**

Legislatívny rámec riešenia problémového správania študentov.

Téma č. 3:

**Diagnostika problémového správania.**

Cieľ a úlohy diagnostiky problémového správania. Metódy a techniky diagnostiky problémového správania študentov.

Téma č. 4:

**Prevencia problémového správania.**

Možnosti prevencie problémového správania študentov. Metodika prevencie problémového správania študentov.

Študijný predmet

**Pedagogická komunikácia**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Teoretické základy pedagogickej komunikácie. | 2 | - | - | - | **2** |
| 2. | Pedagogická komunikácia ako špecifický druh sociálnej komunikácie. | 2 | - | - | - | **2** |
| 3. | Základné funkcie, roviny a štruktúra pedagogickej komunikácie. | 2 | - | 2 | - | **4** |
| 4. | Pravidlá a spôsoby komunikácie v učebnej skupine. | 2 | - | 2 | - | **4** |
| **Spolu za predmet** | | **8** | **-** | **4** | **-** | **12** |

Téma č. 1:

**Teoretické základy pedagogickej komunikácie.**

Teoretické základy pedagogickej komunikácie. Klasifikácia sociálnej komunikácie vo výchovno-vzdelávacom procese. Podstata, funkcie, formy a zvláštnosti komunikácie vo vyučovacom procese.

Téma č. 2:

**Pedagogická komunikácia ako špecifický druh sociálnej komunikácie.**

Pedagogická komunikácia ako špecifický druh sociálnej komunikácie. Predpoklady úspešnej komunikácie učiteľa. Výrazové prostriedky reči učiteľa. Druhy rozhovorov a spätná väzba v pedagogickej komunikácii.

Téma č. 3:

**Základné funkcie, roviny a štruktúra pedagogickej komunikácie.**

Základné funkcie pedagogickej komunikácie. Roviny a štruktúra pedagogickej komunikácie. Neverbálna komunikácia vo vyučovacom procese.

Téma č. 4:

**Pravidlá a spôsoby komunikácie v učebnej skupine.**

Pravidlá a spôsoby komunikácie v učebnej skupine. Komunikačné bariéry vo vyučovaní. Asertívna a empatická komunikácia učiteľa. Rozvíjanie komunikatívnych návykov a zručností učiteľa.

Študijný predmet

**Projektovanie a realizácia vyučovacích predmetov**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Didaktika a didaktika odborných predmetov. | 2 | - | - | - | **2** |
| 2. | Podstata, obsah a zákonitosti vyučovacieho procesu. | 2 | - | 2 | - | **4** |
| 3. | Metódy a organizačné formy vyučovania. | 2 | - | - | - | **2** |
| 4. | Vyučovacie a výcvikové prostriedky. | 2 | - | 2 | - | **4** |
| 5. | Didaktická technika a možnosti jej využitia. | 2 | - | - | - | **2** |
| 6. | Modernizácia vyučovania a výcviku na stredných školách. | 2 | - | 2 | - | **4** |
| **Spolu za predmet** | | **12** | **-** | **6** | **-** | **18** |

Téma č. 1:

**Didaktika a didaktika odborných predmetov.**

Jednota výchovy a vzdelávania. Výchovnosť vzdelávacieho procesu. Predmet didaktiky a jej funkcie. Miesto didaktiky v sústave vied o výchove. Základné pojmy didaktiky. Profil absolventa ako cieľ výchovy na strednej škole. Konkretizácia cieľa výchovy. Cieľ výchovy vyučovacieho predmetu a zamestnania.

Téma č. 2:

**Podstata, obsah a zákonitosti vyučovacieho procesu.**

Zákonitosti a osobitosti vyučovacieho procesu na strednej škole. Podstata vyučovacieho procesu. Obsah vyučovania. Fázy vyučovacieho procesu. Princípy ako odraz zákonitostí vyučovacieho procesu. Charakteristika pojmov: princíp, zásada, pravidlo. Sústava vyučovacích princípov. Charakteristika vyučovacích princípov a ich realizácia vo vyučovacom procese.

Téma č. 3:

**Metódy a organizačné formy vyučovania.**

Podstata metód a foriem výučby. Kritériá ich triedenia. Charakteristika základných metód a foriem výučby. Determinácia výberu metód a foriem výučby.

Téma č. 4:

**Vyučovacie a výcvikové prostriedky.**

Obsah pojmu vyučovacie a výcvikové prostriedky, ich miesto a význam vo výchovno-vzdelávacom procese. Pedagogicko-psychologické otázky využívania prostriedkov vyučovania a výcviku. Charakteristika základných vyučovacích a výcvikových prostriedkov.

Téma č. 5:

**Didaktická technika a možnosti jej využitia.**

Miesto, úlohy a funkcie didaktických technických prostriedkov vo výchovno-vzdelávacom procese. Metodika prípravy didaktických náplní a ich prezentácia prostredníctvom didaktickej techniky. Využitie výpočtovej techniky vo výchovno-vzdelávacom procese. Tvorba výučbových programov s využitím výpočtovej techniky.

Téma č. 6:

**Modernizácia vyučovania a výcviku na stredných školách.**

Pojmy modernizácia a racionalizácia vyučovania a výcviku. Moderné vyučovacie koncepcie a aktivizujúce metódy a formy výučby na strednej škole. Vytváranie moderných komplexných didaktických systémov. Nové koncepcie vyučovania.

Študijný predmet

**Rozvoj kľúčových kompetencií žiakov v predmetoch**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Klasifikácia kľúčových kompetencií, indikátory ich dosiahnutia. | 2 | - | - | - | **2** |
| 2. | Základné pedagogické dokumenty. | 2 | - | 2 | - | **4** |
| 3. | Význam motivácie žiakov vo vyučovaní bezpečnostných predmetov. | 2 | - | - | - | **2** |
| 4. | Základné formy a metódy výučby odborno-policajných predmetov. | 2 | - | 2 | - | **4** |
| 5. | Didaktická technika a elektronizácia vo výučbe odborno-policajných predmetov. | 2 | - | - | - | **2** |
| 6. | Skúšanie a hodnotenie študentov. | 2 | - | 2 | - | **4** |
| **Spolu za predmet** | | **12** | **-** | **6** | **-** | **18** |

Téma č. 1:

**Klasifikácia kľúčových kompetencií, indikátory ich dosiahnutia.**

Klasifikácia kľúčových kompetencií, stratégie výučby, indikátory dosiahnutia kľúčových kompetencií. Školský vzdelávací program zameraný na komplexnú vybavenosť osobnosti.

Téma č. 2:

**Základné pedagogické dokumenty.**

Základné pedagogické dokumenty, učebné plány, učebné osnovy, tematické plány, vzdelávacie štandardy.

Téma č. 3:

**Význam motivácie žiakov vo vyučovaní bezpečnostných predmetov.**

Psychologické problémy skúšania a hodnotenia. Tvorivosť študentov a jej rozvoj vo vyučovacom procese. Prístupy učiteľa k motivácií a stimulácií študentov.

Téma č. 4:

**Základné formy a metódy výučby odborno-policajných predmetov.**

Charakteristika základných foriem a metód využívaných v odborno-policajných predmetoch na školách PZ. Aktivizujúce metódy výučby na školách PZ. Integrované vyučovanie.

Téma č. 5:

**Didaktická technika a elektronizácia vo výučbe odborno-policajných predmetov.**

Materiálne vyučovacie prostriedky a pedagogicko-psychologické základy ich využívania vo výučbe odborno-policajných predmetov. Technika práce ich využívania v tradičnom, programovom a problémovom vyučovaní. Využitie počítačov a informačných technológii vo vyučovacom procese. Zásady tvorby didaktických náplní a vyučovacích programov.

Téma č. 6:

**Skúšanie a hodnotenie študentov.**

Postavenie a úloha skúšania a hodnotenia študentov. Psychologické a etické aspekty skúšania a hodnotenia. Druhy skúšania. Zásady a metodika skúšania a hodnotenia.

Študijný predmet

**Školský vzdelávací program**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Vzdelávacie programy v rezorte MV SR. | 2 | - | - | - | **2** |
| 2. | Školský vzdelávací program - záväzný kurikulárny dokument. | 2 | - | 2 | - | **4** |
| **Spolu za predmet** | | **4** | **-** | **2** | **-** | **6** |

Téma č. 1:

**Vzdelávacie programy v rezorte MV SR.**

Vzdelávacie programy v rezorte MV SR. Vymedzenie obsahu, odvetvová pôsobnosť v zmysle všeobecne záväzných právnych predpisov.

Téma č. 2:

**Školský vzdelávací program - záväzný kurikulárny dokument.**

Školský vzdelávací program - záväzný kurikulárny dokument. Nové školské vzdelávacie programy, inovácia školských vzdelávacích programov.

Študijný predmet

**Sebareflexia a autoevalvácia učiteľov**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Sebapoznávanie a sebahodnotenie učiteľa. | 2 | - | - | - | **2** |
| 2. | Autoevalvácia učiteľa. | 2 | - | 2 | - | **4** |
| **Spolu za predmet** | | **4** | **-** | **2** | **-** | **6** |

Téma č. 1:

**Sebapoznávanie a sebahodnotenie učiteľa.**

Mechanizmus sebapoznávania, sebahodnotenia (sebaregulácie, sebavýchovy, sebareflexie a i.) ako prostriedku prvotného poznania svojej pracovnej činnosti, jej efektívnosti a kvality

Téma č. 2:

**Autoevalvácia učiteľa.**

Autoevalvačný systém, evaluačné aktivity, základné štrukturálne vzťahy a obsahové okruhy autoevalvačného systému hodnotenia.

Študijný predmet

**Tvorba učebných materiálov a využívanie IKT vo vyučovaní**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Prístupy k využívaniu edukačných prostriedkov v podmienkach školy, využitie elektronických výučbových médií a multimediálnych programov. | 2 | - | - | - | **2** |
| 2. | Tvorba multimediálnych programov, ktoré rešpektujú špecifiká obsahu jednotlivých predmetov. | 2 | - | - | 2 | **4** |
| 3. | Didaktická technika a elektronizácia vo výučbe bezpečnostných predmetov, tvorba učebných materiálov vo vyučovaní bezpečnostných predmetov. | 1 | - | - | 2 | **3** |
| **Spolu za predmet** | | **5** | **-** | **-** | **4** | **9** |

Téma č. 1:

**Prístupy k využívaniu edukačných prostriedkov v podmienkach školy, využitie elektronických výučbových médií a multimediálnych programov.**

Využívanie konkrétnych edukačných prostriedkov v podmienkach školy. Elektronické výučbové médiá. Multimediálne výučbové programy na škole.

Téma č. 2:

**Tvorba multimediálnych programov, ktoré rešpektujú špecifiká obsahu jednotlivých predmetov.**

Tvorba konkrétnych multimediálnych programov, rešpektujúcich špecifiká výučby bezpečnostných predmetov.

Téma č. 3:

**Didaktická technika a elektronizácia vo výučbe bezpečnostných predmetov, tvorba učebných materiálov vo vyučovaní bezpečnostných predmetov.**

Špecifiká využitia didaktickej techniky a elektronizácie vo výučbe bezpečnostných predmetov. Tvorba učebných materiálov vo vyučovaní bezpečnostných predmetov.

Študijný predmet

**Inovácie v oblasti vedného odboru predmetov**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Téma** | **P** | **S** | **Cv** | **PZ** | **Spolu** |
| 1. | Cieľ a obsah vzdelávania na školách PZ. | - | 2 | - | - | **2** |
| 2. | Základné formy a metódy výučby odborno-policajných predmetov. | - | 2 | - | 2 | **4** |
| 3. | Výchovno-vzdelávacie ciele a obsah výučby odborno-policajných predmetov (KVSKM, KPV, KSPV, KKFV, KIM)[[3]](#footnote-3). | - | 2 | - | - | **2** |
| 4. | Základné formy a metódy výučby odborno-policajných predmetov KVSKM, (KPV, KSPV, KKFV, KIM). | - | 2 | - | 2 | **4** |
| 5. | Didaktická technika a elektronizácia vo výučbe odborno-policajných predmetov (KVSKM, KPV, KSPV, KKFV, KIM). | - | 2 | - | 2 | **4** |
| 6. | Konzultácie k záverečným prácam. | - | - | - | 5 | **5** |
| **Spolu za predmet** | | **-** | **10** | **-** | **11** | **21** |

Téma č. 1:

**Cieľ a obsah vzdelávania na školách PZ.**

Pojem odborových a predmetových didaktík. Štruktúra odborových a predmetových didaktík. Tvorba a využívanie odborových a predmetových didaktík na školách PZ. Profil absolventa na školách PZ – všeobecný cieľ vzdelávania a výchovy v inštitúciách pripravujúcich príslušníkov PZ. Učebné osnovy na SOŠ PZ a ich charakteristika.

Téma č. 2:

**Základné formy a metódy výučby odborno-policajných predmetov.**

Charakteristika základných foriem a metód využívaných v odborno-policajných predmetoch na školách PZ. Aktivizujúce metódy výučby na SOŠ PZ. Integrované vyučovanie na SOŠ PZ.

Téma č. 3:

**Výchovno-vzdelávacie ciele a obsah výučby odborno-policajných predmetov (KVSKM, KPV, KSPV, KKFV, KVSKM, KIM).**

Požiadavky policajnej praxe na ciele a obsah výučby na školách PZ. Vzťah profilu absolventa, výchovno-vzdelávacích cieľov a obsahu výchovno-vzdelávacieho procesu. Realizácia výchovno-vzdelávacích cieľov a obsahu predmetu vo výchovno-vzdelávacom procese.

Téma č. 4:

**Základné formy a metódy výučby odborno-policajných predmetov (KVSKM, KPV, KSPV, KKFV, KIM).**

Charakteristika základných foriem a metód využívaných v odborno-policajných predmetoch (KVSKM, KPV, KSPV, KKFV, KIM) na školách PZ. Aktivizujúce metódy výučby na školách PZ.

Téma č. 5:

**Didaktická technika a elektronizácia vo výučbe odborno-policajných predmetov (KVSKM, KPV, KSPV, KKFV, KIM).**

Materiálne vyučovacie prostriedky a pedagogicko-psychologické základy ich využívania vo výučbe odborno-policajných predmetov (KVSKM, KPV, KSPV, KKFV, KIM). Technika práce ich využívania v tradičnom, programovom a problémovom vyučovaní. Využitie počítačov a informačných technológií vo vyučovacom procese. Zásady tvorby didaktických náplní a vyučovacích programov.

Téma č. 6:

**Konzultácie k záverečným prácam.**

Študijný predmet

**Realizácia pedagogickej praxe – v zmysle rozvíjania učiteľskej profesionality (orientačná, diagnostická, didakticko-projektívna a integračno-realizačná)**

|  |  |  |
| --- | --- | --- |
| **P. č.** | **Téma** | **Spolu** |
|  | **Účasť učiteľov na zamestnaniach s vedením školy.** |  |
| 1. | Týždenné porady (min. 3x a 1 hod.). | **4** |
| 2. | Klasifikačná porada. | **4** |
| 3. | Beseda s vedením školy (úvodná a záverečná). | **2** |
| **Spolu** | | **10** |
|  | **Hospitácie.** |  |
| 4. | 5 x hospitácie na vyučovaní (predmety zo svojho študijného odboru). | **10** |
| **Spolu** | | **10** |
|  | **Vedenie a spracovávanie triednej dokumentácie (triedny učiteľ)** |  |
| 5. | Plánovacej (podklady do rozvrhov, dokumentácia triedneho učiteľa) | **3** |
| 6. | Vyučovacej (klasifikačnej, triedna kniha atď.) | **3** |
| **Spolu** | | **6** |
| 7. | **Príprava písomných materiálov na zamestnanie** | **10** |
| 8. | **Výkon vyučovania** | **20** |
| **Spolu za predmet** | | **50** |

........................................................................

prof. Ing. Jana MÜLLEROVÁ, PhD.

garant programu doplňujúceho pedagogického štúdia

1. Evidencia záverečných prác. [↑](#footnote-ref-1)
2. Centrálny register záverečných prác. [↑](#footnote-ref-2)
3. KPV – katedra policajných vied, KSPV – katedra súkromnoprávnych vied, KKFV – katedra kriminalistiky a forenzných vied, KVSKM – katedra verejnej správy a krízového manažmentu, KIM – katedra manažmentu a informatiky. [↑](#footnote-ref-3)